als_Latn ron_Latn bos_Latn
Maqedonia votoi sot për zgjedhjen e parlamentit te ri dhe kreut te ri te shtetit. Te gjitha qendrat e votimit raportohet se janë mbyllur, sipas orarit te caktuar, 19:00. Sipas Komisionit Shtetëror te Zgjedhjeve, procesi ka shkuar normalisht, përjashtuar ndonjë parregullsi te vogël ne disa qendra. Raportohet se pjesëmarrja ka qene e kënaqshme. Sipas te dhënave te KSHZ-së, deri ne orën 17:00 votuan 53,12 për qind per zgjedhjet e parakohshme parlamentare dhe 45,34 per qind per raundin e dyte te zgjedhjeve presidenciale. Me shume se nje milion e 780 mije njerez me te drejte vote ishin thirrur për te shprehur vullnetin e tyre per caktimin e 123 ligjvënësve te rinj dhe kreut te shtetit. Për Kuvend garuan 1 mije e 402 kandidate, te ndare ne 14 lista te ndryshme. Tre deputete do te zgjidhen nga Diaspora, e cila votoi dje masivisht, neper përfaqësitë diplomatike te Maqedonisë neper bote. Ndërsa per President, ne raundin e dyte te votimit u përball kreu aktual i shtetit, kandidati i VMRO-DPMNE, Gjorgje Ivanov, me rivalin e LSDM-së, Stevo Pendarovski.
als_Latn